Θάνατοι τον Σεπτέμβριο του 2022

Θάνατοι το 2022 : Ιανουάριος - Φεβρουάριος - Μάρτιος - Απρίλιος - Μάιος - Ιούνιος - Ιούλιος - Αύγουστος - Σεπτέμβριος - Οκτώβριος - Νοέμβριος - Δεκέμβριος

1 Σεπτεμβρίου 
 Γιώργος Μωραϊτίνης, 69,  Έλληνας δημοσιογράφος 
 Έρνι Σέιβερς, 78, Αμερικανός επαγγελματίας πυγμάχος, γνωστός ως ένας από τους σκληρότερους μποξέρ βαρέων βαρών στην πυγμαχική ιστορία.
 Ράσλι Ε. Τζάκσον, 93, πολιτικός της Γουιάνας, υπουργός Εξωτερικών (1978–90).

2 Σεπτεμβρίου 
 Γεώργιος Καλαμίδας, 78, Έλληνας δικαστικός, πρόεδρος του Αρείου Πάγου (2009-11).
 Μανουέλ Ντουάρτε, 77, Πορτογάλος ποδοσφαιριστής (Πόρτο 1970-71, εθνική Πορτογαλίας 1966, 3ος στο Παγκόσμιο Κύπελλο του 1966).
 Φρανκ Ντρέικ, 92, Αμερικανός αστρονόμος και αστροφυσικός, ο οποίος επινόησε (1961) την εξίσωση Ντρέικ, για τον υπολογισμό των τεχνολογικών επιτευγμάτων που ίσως υπάρχουν σε άλλους γαλαξίες.

3 Σεπτεμβρίου 
 Φρύνη Αρβανίτη, 78, Ελληνίδα ηθοποιός της τηλεόρασης (Οδός Ανθέων) και του θεάτρου (The ΚΟΠΑΝΟΙ), από COVID-19.
 Γιούρι Μπασκάτοφ, 54, Μολδαβός κολυμβητής, αργυρός Ολυμπιονίκης στα 4 Χ 100 μ ελεύθερο (1988 με την ΕΣΣΔ και 1992 με την Ενωμένη Ομάδα), πρωταθλητής Ευρώπης (1989 στα 4Χ100 μ μικτή).
 Βάνα Μπλαζουδάκη,  Ελληνίδα ηθοποιός (Εθνικό Θέατρο).
 Ραφαέλ Περόνε, 68, Ουρουγουανός ποδοσφαιριστής (Ολυμπιακός 1978-80).

4 Σεπτεμβρίου 
 Μπόρις Λαγκούτιν, 84, Σοβιετικός χρυσός Ολυμπιονίκης της πυγμαχίας στην κατηγορία των ελαφρών μεσαίων βαρών (1964, 68, χάλκινος το 1960), πρωταθλητής ερασιτεχνών Ευρώπης (1961, 63). 
 Αρτ Ρόζενμπαουμ, 83, Αμερικανός καλλιτέχνης και μουσικός, βραβευμένος με Γκράμι (2008 για το καλύτερο ιστορικό άλμπουμ).
 Θόρκιλντ Σίμονσεν, 96, Δανός πολιτικός, υπουργός Εσωτερικών (1997-2000) και δήμαρχος του Άαρχους (1982-97).
 Ροδρίγο Γκονσάλες Τόρες, 80, Χιλιανός πολιτικός, βουλευτής (από το 2002).

5 Σεπτεμβρίου 
 Χανς Έντερ, 87, Γερμανός παίκτης (Χέρτα Βερολίνου 1962-72) και προπονητής ποδοσφαίρου (Χέρτα 1974).
 Μουν Λαντριέ, 92, Αμερικανός πολιτικός, δήμαρχος Νέας Ορλεάνης (1970-78), υπουργός Οικισμού και Αστικής Ανάπτυξης (1979-81).

6 Σεπτεμβρίου 
 Πίτερ Στράουμπ, 79, βραβευμένος Αμερικανός μυθιστοριογράφος και ποιητής.

7 Σεπτεμβρίου 
 Βαλέρι Πολιάκοφ, 80, Ρώσος πρώην κοσμοναύτης και ο κάτοχος του ρεκόρ για τη μεγαλύτερη διαμονή στο διάστημα στην ανθρώπινη ιστορία (437 ημέρες 18 ώρες) κατά τη διάρκεια ενός ταξιδιού (1994-95), τιμημένος με βραβείο Πριγκίπισσα των Αστουριών (1999 για τη διεθνή συνεργασία).
 Ρόμι Χαντ Ρέβσον, 78, Αμερικανίδα ιδιοκτήτρια νυχτερινού κέντρου, εφευρέτρια του scrunchie, που χρησιμοποιείται για το μάζεμα-δέσιμο των μαλλιών στο χτένισμα αλογοουρά. 
 Πιτ Σράιβερς, 75, Ολλανδός ποδοσφαιριστής (Άγιαξ 1974-83, εθνική Ολλανδίας 1971-84, φιναλίστ του Παγκοσμίου Κυπέλλου (1974, 78), 3ος στο Euro 1976.
 Μάρσα Χαντ, 104, Αμερικανίδα ηθοποιός (“Περηφάνια και προκατάληψη” ).

8 Σεπτεμβρίου 
 Νίκος Βολωνάκης, 73,  Έλληνας δημοσιογράφος
 Ελισάβετ Β', 96, βασίλισσα του Ηνωμένου Βασιλείου και άλλων βασιλείων της Κοινοπολιτείας των Εθνών (1952-2022), η Υπέρτατη Κυβερνήτης της Εκκλησίας της Αγγλίας, η μεγαλύτερη σε διάρκεια μονάρχης της Αγγλίας.

9 Σεπτεμβρίου 
Καίτη Θεοχάρη, Ελληνίδα ηθοποιός ("Τρούμπα 67") και τραγουδίστρια. 
 Πιερ Μίλερ, 70, Ελβετός πολιτικός, δήμαρχος Γενεύης (1999-2000, 2004-05).

10 Σεπτεμβρίου 
Ουίλιαμ Κλάιν, 96, Γαλλο-Αμερικανός φωτογράφος και σεναριογράφος.
Φρανκ Σινιέτι, ο πρεσβύτερος, 84, παίκτης και προπονητής του αμερικανικού ποδοσφαίρου, μέλος της Αίθουσας της Δόξας του κολεγιακού ποδοσφαίρου (2013 ως προπονητής).

11 Σεπτεμβρίου 
 Ηλίας Θεοδώρου, 34, Καναδός αθλητής των μικτών πολεμικών τεχνών (UFC), από καρκίνο του ήπατος.
 Χαβιέρ Μαρίας, 70, Ισπανός συγγραφέας και μεταφραστής, από επιπλοκές COVID-19.
 Σιέντα Σατζέντα Τσοντουρί, 87, πολιτικός του Μπανγκλαντές, βουλευτής (από το 2008), από επιπλοκές COVID-19.

12 Σεπτεμβρίου 
 Σπύρος Ζουρνατζής, 87, Έλληνας δημοσιογράφος, υφυπουργός παρά τω πρωθυπουργώ στην κυβέρνηση Μαρκεζίνη (1973), ευρωβουλευτής ΕΠΕΝ (1989).
 Ράμσεϊ Λιούις, 87, Αμερικανός πιανίστας της τζαζ, βραβευμένος με Γκράμι (1966, 67, 74).

13 Σεπτεμβρίου 
 Οράσιο Ακαβάγιο, 87, Αργεντίνος πυγμάχος, πρωταθλητής WBA στην κατηγορία μύγας (1966-68).
 Ζαν-Λυκ Γκοντάρ, 91, Γάλλος σκηνοθέτης ("Με κομμένη την ανάσα", "Ζούσε τη ζωή της", τιμημένος με Τιμητικό Όσκαρ (2010) και Τιμητικό Σεζάρ (1987, 98).
 Κώστας Καζάκος, 87, Έλληνας ηθοποιός	("Κοντσέρτο για πολυβόλα", "Ένας ντελικανής", "Υποβρύχιο Παπανικολής)".
 Θεόφιλος Καμπερίδης, 92, Έλληνας πολιτικός, βουλευτής Πιερίας με την Ένωση Κέντρου (1964-67), δήμαρχος Κατερίνης (1987-90). 
Κορνέλιε Κόβατς, 80, Σέρβος συνθέτης (Korni Grupa-εκπροσώπησαν τη Γιουγκοσλαβία στη Eurovision το 1974).
 Αμπντεραμάνε Μενταουί, 72, Αλγερινός προπονητής ποδοσφαίρου  (εθνική Αλγερίας 1997-98).
 Κένεθ Σταρ, 76, Αμερικανός εισαγγελέας που ερεύνησε το σκάνδαλο Κλίντον-Λεβίνσκι, από επιπλοκές ύστερα από χειρουργική επέμβαση.

14 Σεπτεμβρίου 
 Μαριάνο Όντο, 23, ποδοσφαιριστής από την Ισημερινή Γουινέα (Κάνο Σπορτ 2019-22, εθνική Ισημερινής Γουινέας από το 2017), από καρδιακή προσβολή στη διάρκεια της προπόνησης.
 Δημήτριος Παντερμαλής, 82, Έλληνας καθηγητής στο Τμήμα Ιστορίας-Αρχαιολογίας του ΑΠΘ, υπεύθυνος ανασκαφών στον αρχαιολογικό χώρο του Δίου, διευθυντής στο Μουσείο της Ακρόπολης.
 Ειρήνη Παππά, 93, Ελληνίδα ηθοποιός (Η λίμνη των στεναγμών, "Τα Κανόνια του Ναβαρόνε", "Ηλέκτρα)".
 Χένρι Σίλβα, 95, Αμερικανός ηθοποιός.
 Γκέζα Τσάπο, 71, Ούγγρος αθλητής του κανόε σπριντ, αργυρός (1976) και χάλκινος Ολυμπιονίκης (1972) στα 1000 μέτρα του Κ-1, παγκόσμιος πρωταθλητής στα 500μ (1973, 75) , στα 1000 μ (1973, 74) και στα 4 Χ 500 μ του Κ-1 (1971) και στα 10.000 μ του Κ-2 (1973), Ούγγρος αθλητής της χρονιάς (1973).

15 Σεπτεμβρίου 
 Λίαμ Χόλντεν, 68, Ιρλανδός, θύμα δικαστικής πλάνης, τελευταίο πρόσωπο που καταδικάστηκε σε θάνατο στο Ηνωμένο Βασίλειο.

16 Σεπτεμβρίου 
 Λουτσιάνο Βασάλο, 87, Αιθίοπας ποδοσφαιριστής με ιταλικές ρίζες και προπονητής (εθνική Αιθιοπίας 1969-70, 1974, 78), κάτοχος του Κυπέλλου Εθνών Αφρικής (1962 ως παίκτης). 
 Αμπού Χασνάτ, 82, δικηγόρος και πολιτικός από το Μπανγκλαντές, ο πρώτος δήμαρχος της Ντάκα (1977-82, 1990) και βουλευτής (1990).

17 Σεπτεμβρίου 
 Βλάντο Μίλουνιτς, 81, Τσέχος αρχιτέκτονας γεννημένος στη Γιουγκοσλαβία (Κτίριο που χορεύει).
 Μάριος Ποντίκας, 80, Έλληνας θεατρικός συγγραφέας και πεζογράφος, από τους σημαντικότερους εκπροσώπους του μεταπολιτευτικού «ρεαλιστικού νεοελληνικού θεάτρου».

18 Σεπτεμβρίου 
 Κωνσταντίνος Αγγελόπουλος, 77, Έλληνας δημοσιογράφος, συνεκδότης της εφημερίδας Το Ποντίκι,  αρχισυντάκτης και πρώην διευθυντής της εφημερίδας Καθημερινή.
 Μάρθα Καραγιάννη, 82, Ελληνίδα ηθοποιός και χορεύτρια (Γοργόνες και Μάγκες, Οι θαλασσιές οι χάντρες, Μαριχουάνα στοπ).
 Μουσταφά Νταγιστανλί, 91, Τούρκος παλαιστής της ελευθέρας, χρυσός Ολυμπιονίκης (1956 στα 57 κιλά και 1960 στα 62 κιλά), παγκόσμιος πρωταθλητής στα 57 κιλά (1954) και στα 62 κιλά (1957, 59), Μεσογειονίκης (1955 στα 57 κιλά της ελληνορωμαϊκής).

19 Σεπτεμβρίου 
 Κλάους Μπέρενς, 81, Γερμανός κωπηλάτης, αργυρός Ολυμπιονίκης (1964), παγκόσμιος πρωταθλητής Δυτικής Γερμανίας (1962) και πρωταθλητής Ευρώπης (1963, 64, 64)  στην οκτάκωπο.
 Βιρτζίνιο Ρονιόνι, 98, Ιταλός πολιτικός, υπουργός Εσωτερικών (1978-83), βουλευτής (1968-94).

20 Σεπτεμβρίου 
 Σεργκέι Πούσκεπαλις, 56, Ρώσος ηθοποιός ("Πώς τελείωσε αυτό το καλοκαίρι") .

21 Σεπτεμβρίου 

 Λιντία Αλφόνσι, 94, Ιταλίδα ηθοποιός.

22 Σεπτεμβρίου 
 Γιάννης Δημόπουλος, 90, Έλληνας πολιτικός, υφυπουργός Εμπορίου (1977-80), ευρωβουλευτής (1981) και βουλευτής Πιερίας με τη Νέα Δημοκρατία (1974-81).
 Ράινερ Κέλερ, 56, Γερμανός πολιτικός, βουλευτής (από το 2021).
 Λαίδη Χίλαρι Μαντέλ, 70, Βρετανή μυθιστοριογράφος, βραβευμένη με Μπούκερ (2009 και 2012).
 Μοχάμεντ Σεΐχ, βαρόνος Σεΐχ, 81, Βρετανός πολιτικός και επιχειρηματίας, μέλος της Βουλής των Λόρδων (από το 2006).
 Χόρχε Φονς, 83, Μεξικανός σκηνοθέτης ("Η κοιλάδα των θαυμάτων").
 Χουμαγιούν Χαν, 90, Πακιστανός διπλωμάτης και πολιτικός, υπουργός Εξωτερικών (1988-89).
 Τζον Χάρτμαν, 72, Αμερικανός ντράμερ (The Doobie Brothers, #1 το 1975 με το τραγούδι "Black Water"), μέλος του Hall of Fame (2020, με τα μέλη του συγκροτήματος). (ανακοίνωση θανάτου την ημερομηνία αυτή)

23 Σεπτεμβρίου 
 Ρομπέρ Κόρμιερ , 33, Καναδός ηθοποιός ("Heartland") 
 Πρινς Αμάρτεϊ, 78, Γκανέζος πυγμάχος, χάλκινος Ολυμπιονίκης (1972) στην κατηγορία μεσαίων βαρών (-75 κ). 
 Μαρούτ Μπούναγκ, 98, Ταϊλανδός πολιτικός, Πρόεδρος της Βουλής των Αντιπροσώπων (1992-95).
 Φραντσίσεκ Πιέτσκα, 94, βραβευμένος Πολωνός ηθοποιός ("Η ουλή").
 Λουίζ Φλέτσερ, 88, Αμερικανίδα ηθοποιός, η οποία κέρδισε το Όσκαρ β' γυναικείου ρόλου και Χρυσή Σφαίρα (αμφότερα το 1976), και BAFTA (1977) για την ερμηνεία της στην ταινία "Στη Φωλιά του Κούκου" .
 Θοδωρής Ψαλιδόπουλος, 58, Έλληνας δημοσιογράφος της ΕΡΤ, αντιδήμαρχος Καλλιθέας (1999-2002, 2004-14), πρόεδρος του Ελληνορωσικού Συνδέσμου (από το 2015).

24 Σεπτεμβρίου 
 Αριστείδης Αδαμόπουλος, Έλληνας αθλητικός παράγοντας, πρώην αντιπρόεδρος της Ελληνικής Ιστιοπλοϊκής Ομοσπονδίας, από χρόνια ασθένεια.
 Ρίτα Γκάρντνερ , 87, Αμερικανίδα ηθοποιός και τραγουδίστρια του Μπρόντγουεϊ.
 Χάντσον Όστιν, 84, στρατιωτικός από τη Γρενάδα , πρόεδρος του Επαναστατικού Στρατιωτικού Συμβουλίου της Γρενάδας (1983), που κυβέρνησε για μικρό χρονικό διάστημα μετά τη δολοφονία του πρωθυπουργού Μόρις Μπίσοπ.
Πάβελ Περβούσιν, 75, Ρώσος αρσιβαρίστας , παγκόσμιος πρωταθλητής και πρωταθλητής Ευρώπης στα 110 κιλά (1973). 
 Φάροα Σόντερς, 81, Αμερικανός σαξοφωνίστας της τζαζ.
 Μαρί-Λουίζ Φορτ, 71, Γαλλίδα πολιτικός, δήμαρχος του Σεν (2001-08 και από το 2014).

25 Σεπτεμβρίου 
 Ραντοβάν Ραντάκοβιτς, 51, Σέρβος παίκτης (εθνική Γιουγκοσλαβίας 2001) και προπονητής ποδοσφαίρου.

26 Σεπτεμβρίου 
 Γιουσούφ Καρανταβί, 96, Αιγύπτιος λόγιος, πρόεδρος της Παγκόσμιας Ένωσης Μουσουλμάνων Λογίων (από το 2004). 
 Ρόνεϊ Πέτερσον, 82, Σουηδός ποδοσφαιριστής (Τζουργκάρντενς 1958-70, εθνική Σουηδίας 1966-69, Παγκόσμιο Κύπελλο 1970).
 Βενέσια Στίβενσον, 84, Αγγλοαμερικανίδα ηθοποιός.

27 Σεπτεμβρίου 
 Κλοντ Κορί Κοντιανό, 79-80, πολιτικός της Γουινέας, Πρόεδρος της Εθνοσυνέλευσης (2014-20).
 Μπόρις Μοϊσέεφ , 68,  Ρώσος τραγουδιστής.
 Βενσάν Ντεπορτέ, 63, Βέλγος κομίστας και ανιματέρ (Μπομπ Σφουγγαράκης).
 Χούλιο Σέσαρ Γκέρα Τουλένα, 89, Κολομβιανός χειρουργός και πολιτικός, βουλευτής (1991-94), γερουσιαστής (1994-2002) και Πρόεδρος της Γερουσίας (1995-96).

28 Σεπτεμβρίου 
 Coolio, 59, Αμερικανός ράπερ και ηθοποιός, #1 στις ΗΠΑ το 1995 με το τραγούδι Gangsta’s Paradise , βραβευμένος με Γκράμι το 1996.
 Μπρούνο Μπόλκι, 82, Ιταλός ποδοσφαιριστής, Κυπελλούχος Ευρώπης (1964), o πρώτος που αποτυπώθηκε στα αυτοκόλλητα Πανίνι.
 Μπιλ Πλαντ, 84, Αμερικανός δημοσιογράφος (CBS).

29 Σεπτεμβρίου 
 Πολ Βεν, 92, Γάλλος αρχαιολόγος.
 Περικλής  Γουλάκος, 75 ,Έλληνας ζωγράφος 
 Ζιλ Λουαζέλ, 93, Καναδός πολιτικός, υπουργός Οικονομικών (1993).

30 Σεπτεμβρίου 
 Γιούρι Ζάιτσεφ, 71, Σοβιετικός αρσιβαρίστας, χρυσός Ολυμπιονίκης (1976 στα -110 κ) και παγκόσμιος πρωταθλητής (1976, 78).
 Χαλέντ Αλ Ζιλαεέι, 35, Σαουδάραβας ποδοσφαιριστής (Αλ Νασρ 2009-16, εθνική Σαουδικής Αραβίας 2010-13), από αμυοτροφική πλευρική σκλήρυνση.
 Ινιάκι Λαραμέντι, 93, Βάσκος εθνικιστής, συνιδρυτής της αυτονομιστικής οργάνωσης ETA.
 Σάκης Πετκίδης, Έλληνας ηθοποιός.
 Ζάχος Χατζηφωτίου, 99, Έλληνας επιχειρηματίας, δημοσιογράφος και συγγραφέας.

Παραπομπές 

 09